На основу члана 38. Закона о удружењима ( ''Службени гласник РС'', бр. 51/2009 и 99/2011-др.закон) , члана 59. Статута општине Чајетина ( ''Службени лист општине Чајетина'' , број 2/2019 ) и члана 5. став 4 , 7. и 8. Правилника о начину , критеријумима и поступку доделе средстава из буџета Општине Чајетина за подстицање пројеката од јавног интереса које реализују удружења ( ''Службени лист општине Чајeтина“, број 1/2019, ) Општинско веће општине Чајетина, дана 28. јануара 2021 .године , доноси

**Р Е Ш Е Њ Е**

**о образовању Комисије за спровођење поступка доделе бесповратних средстава за финансирање пројеката удружења из буџета за 2021.годину и одређивање приоритетних области од јавног интереса удружења**

**I**

Образује се Комисија за спровођење поступка доделе бесповратних средстава за финансирање пројеката удружења из буџета за 2021.годину у следећем саставу, и то :

1. Ивана Јеремић из Златибора , председник;

2. Предраг Јокић из Златибора , члан ,

3. Слађана Вуловић из Чајетине , члан,

 **4.** Велисав Нинчић из Бранежаца , члан

5. Мирослав Туцовић из Гостиља , члан и

6. Радојка Живановић из Златибора , технички секретар.

**II**

Приоритетне области од јавног интереса за удружења су пројекти туристичких удружења, удружења из области пољопривреде, социо- хуманитарних удружења и организација, удружења из области културе и верских заједница.

**III**

 Задатак Комисије је да распише конкурсе за доделу средстава, размотри и оцени поднете пројекте на конкурсе и сачини предлог решења о додели средстава који ће бити достављен Општинском већу ради коначне раподеле.

**IV**

 Решење доставити: члановима Комисије и у списе предмета.

 **ОПШТИНСКО ВЕЋЕ ОПШТИНЕ ЧАЈЕТИНА**

**Број: 02-01/2021- 01 од 28. јануара 2021.године**

 **Председник општинског већа,**

 *Милан Стаматовић*